Urbanisme portarà a comissió el canvi d'ubicació de la SAG a una nova seu de 26 500 metres quadrats en el polígon SEPES
06 de maig 2020

![Imagen 1](/media/lcijys5l/92c_rp-nuevas-medidas-coronavirus-31.jpg)

![](/media/actualidad/PublishingImages/1 Edificios publicos/C_SAG.jpg)  
_Seu actual de la Societat Anònima de Gestió SAG_

  

La delegació d'Urbanisme de l'Ajuntament de Sagunt portarà demà a comissió l'aprovació definitiva del canvi d'ubicació de la seu de la Societat Anònima de Gestió (SAG) a una de nova de 26 500 m² situada en el polígon SEPES.

  

Així ho ha comunicat el regidor delegat, Quico Fernández, qui ha manifestat que esta gestió per a facilitar unes noves instal·lacions a l'empresa pública s'està treballant des de l'anterior legislatura. La nova seu se situarà en una parcel·la de 26 500 m² que estava qualificada actualment com a zona verda i que ara la modificació del planejament urbanístic d'eixa zona s'elevarà a definitiu ja que no hi ha hagut al·legacions. Un espai que el regidor considera suficient i que a més deixa lliure una zona d'11 000 m² de zona verda i ha afegit que eixos 26 500 m² de zona verda es recuperen en algunes parts del propi polígon i també en el macrosector VII que està en vies de reordenament.

  

Segons el regidor, amb este canvi d'ubicació «**tanquem un dels nostres objectius que era el de buscar un lloc més adequat per a la nostra empresa pública que en els últims anys ha crescut molt i necessita d'una infraestructura major per a, entre d’altres, els vehicles de què disposa, i així poder prestar millor el seu servei i, per tant, millorar la qualitat de vida de la nostra ciutat**».

  

A més, la delegació també portarà a aprovació sotmetre a informació pública l'ordenança de plaques solars tal com s'estava demanant després que en el tràmit de consultes no hi haguera cap al·legació. Amb esta nova ordenança, es facilitarà, aclarirà i flexibilitzarà la instal·lació de les plaques solars ja que es reduirà la documentació que la ciutadania haurà d'aportar. Per a Fernández, «**amb esta mesura estem contribuint a una millora del medi ambient i de la imatge de la nostra ciutat a més de facilitar els tràmits a la ciutadania**».

  

Esots dos expedients que s'estan elaborant durant el confinament per part del funcionariat del departament d'Urbanisme, al qual el regidor ha agraït la seua labor de continuar prestant estos servicis a la ciutadania, se sumen a molts altres que en les últimes setmanes s'han fet públics com l'aprovació definitiva del nou espai per a la construcció d'un estadi de futbol o l'obertura d'informació pública per a la zona residencial i comercial del macrosector V.

​  

![](/media/ekmbau1x/92c_ubicacion_mapa.jpg)  
_Ubicació en el mapa on s'instal·larà la nova seu de  la Societat Anònima de Gestió SAG_

![](/media/mnhg4iza/92c_solar-avd-albert-einstein-10.jpg)  
![](/media/r1vdsezj/92c_solar-avd-albert-einstein-4.jpg)  
_Solar on s'ubicarà la nova seu de la Societat Anònima de Gestió SAG_  
  
  
  

*   [](http://www.facebook.com/sharer.php?u=https://aytosagunto.es/va/actualitat/urbanisme-portara-a-comissio-el-canvi-d-ubicacio-de-la-sag-a-una-nova-seu-de-26-500-metres-quadrats-en-el-poligon-sepes/ "Facebook")
*   [](http://twitter.com/share?url=https://aytosagunto.es/va/actualitat/urbanisme-portara-a-comissio-el-canvi-d-ubicacio-de-la-sag-a-una-nova-seu-de-26-500-metres-quadrats-en-el-poligon-sepes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/urbanisme-portara-a-comissio-el-canvi-d-ubicacio-de-la-sag-a-una-nova-seu-de-26-500-metres-quadrats-en-el-poligon-sepes/ "Linked In")
*   [](mailto:?body=https://aytosagunto.es/va/actualitat/urbanisme-portara-a-comissio-el-canvi-d-ubicacio-de-la-sag-a-una-nova-seu-de-26-500-metres-quadrats-en-el-poligon-sepes/)